Die Reserwebank se monetêrebeleidskomitee (MBK) het ook in die rentekoersaankondiging die afgelope week gewaarsku dat verbruikersbesteding vir die res van die jaar flou sal bly.
Al drie kenners meen daar is groot rede tot kommer omdat daar nie werklik ’n verbetering in verbruikers se skuldvlakke is nie.
“Hoewel die nuutste syfers laer is as vorige jare, moet in ag geneem word dat verskeie swak krediet-geskiedenisse verwyder is danksy die kredietamnestie. Dit het ’n impak op die syfers.